Document ID: 32004D0667

KOMISIJAS LĒMUMS
(2004. gada 27. septembris),
ar ko groza Komisijas Lēmumu 2004/145/EK attiecībā uz finansiālo palīdzību Kopienas references laboratorijai veterinārās sabiedrības veselības jomā (bioloģiskie riski) Apvienotajā Karalistē 2004. gadam
(izziņots ar dokumenta numuru K(2004) 3547)
(Autentisks ir vienīgi teksts angļu valodā)
(2004/667/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1990. gada 26. jūnija Padomes Lēmumu 90/424/EEK par izdevumiem veterinārijas jomā (1), un jo īpaši tā 28. panta 2. punktu,
tā kā:
(1)
Komisijas Lēmums 2004/145/EK (2004. gaola 12. februāra) par Kopienas finansiālo atbalstu dažu Kopienas references laboratoriju darbībai veterinārās sabiedrības veselības jomā (bioloģiskie riski) 2004. gadam (2) tām nodrošina Kopienas finansiālo palīdzību, lai veiktu noteiktas funkcijas un pienākumus.
(2)
Kā daļu no 2003. gada ikgadējās darba programmas, Kopienas TSE slimību references laboratorija, Weybridge, Apvienotā Karaliste (CRL), pamatojoties uz Kopienas GSE pārraudzības programmas rezultātu analīzi, ir izstrādājusi integrētu pieeju sākotnējai un pastāvīgai valsts GSE statusa novērtēšanai, kas ietver epidemioloģisko modeli GSE pārraudzības rezultātu novērtēšanai atsevišķās valstīs.
(3)
Jāorganizē dalībvalstu ekspertu seminārs, lai eksperti varētu mācīties pielietot šo modeli. Tā kā šis modelis ir sarežģīts un ir vajadzīga pieredze, gan statistikā, gan veterinārajā epidemioloģijā no katras valsts jāuzaicina divus ekspertus. Sākotnēji iespējams būs vajadzīga CRL ekspertu palīdzība gadījumā, ja dalībvalstis izmanto modeli savu uzraudzības programmu novērtēšanā. Tādēļ jāpalielina Kopienas finansiālā palīdzība ikgadējam CRL darba plānam, lai segtu papildu izmaksas šim semināram un ekspertu atbalstam.
(4)
Jāpiemēro noteikumi, kas paredzēti ar 2004. gada 29. janvāra Komisijas Regulu (EK) Nr. 156/2004 par Kopienas finansiālo atbalstu Kopienas references laboratorijām, ievērojot Lēmuma 90/424/EEK (3) 28. pantu.
(5)
Atbilstoši jāgroza Lēmums 2004/145/EK.
(6)
Pasākumi, kas noteikti šajā lēmumā, ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/145/EK groza šādi:
1)
6. panta 2. punkts tiek aizstāts ar šādu tekstu:
“2. Finansiālās palīdzības, uz kuru izdarīta atsauce 1. punktā, maksimālais apjoms laikposmā no 2004. gada 1. janvārim līdz 2004. gada 31. decembrim ir EUR 417 000”.
2)
6. panta 3. punktu aizstāj šādi:
“3. Kopienas finansiālās palīdzības apjoms tehnisko semināru organizēšanai nepārsniedz EUR 105 000. Saskaņā ar Regulas (EK) Nr. 156/2004 4. pantu minētajai laboratorijai izņēmuma kārtā ir tiesības pieprasīt finansiālo palīdzību līdz 50 dalībnieku dalībai tās seminārā”.
2. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2004. gada 27. septembri.

Labels: 7
0
19
5